iraklixyz/georgian-wikipedia-cleaned huggingface dataset:
ამბატო

ამბატო — ქალაქი ეკვადორში, ცენტრალური ანდების ხეობაში, მდინარე ამბატოს ნაპირებზე. წარმოადგენს ტუნგურაუას პროვინციის დედაქალაქს და მდებარეობს ზღვის დონიდან 2 577 მეტრზე. ზშირად, ზედმეტსახელად „ყვავილებისა და ხილის ქალაქსა“ და „ეკვადორის ბაღს“ უწოდებენ.

ისტორიის მანძილზე, ძლიერი მიწისძვრის გამო, ქალაქი რამდენიმეჯერ დაინგრა სრულიად ან ნაწილობრივ, მათ შორის, ყველაზე ბოლოს 1949 წლის 5 აგვისტოს, როდესაც სრულიად განადგურდა კათედრალი. მომდევნო ორ წელიწადში, ქალაქი სრულად აღადგინეს. თებერვალში, კარნავალის დროს, ადგილობრივები ყვავილებისა და ხილის ფესტივალს აწყობენ.

ქალაქი 1698 წელს დაარსდა.

ამბატო მნიშვნელოვანი სატრანსპორტო კვანძია, მასზე გაივლის პანამერიკული მაგისტრალი.

ქალაქიდან კარგად მოჩანს რამდენიმე ვულკანი, მათ შორის კოტოპახი, ტუნგურაია, კარიგუარაისო და ჩიმბორასოს მთა. საშუალო წლიური ტემპერატურა 13 — 15 °-ია, ყველაზე თბილი თვეებია ნოემბერი და დეკემბერი.
ჯეიკ 2.0

ჯეიკ 2.0 —ამერიკული სამეცნიერო-ფანტასტიკური ტელესერიალი, გამოშვებული 2003-2004 წლებში.

სიუჟეტი
სერიალის მთავარი გმირი, ჯეიკ ფოული მუშაობს მუშაობს ეროვნული უსაფრთხოების სააგენტოში  კომპიუტერების სპეციალისტად. მის ორგანიზმში შემთხვევით მოხვდებიან ნანორობოტები, რომლებიც აძლიერებენ მის ფიზიკურ შესაძლებლობებს და აძლევენ კომპიუტერული ტექნიკის მართვის შესაძლებლობას პირდაპირი შეერთების გზით.

როლებში
კრისტოფერ გორემი - ჯეიკ ფოული
ფილიპ ენტონი-როდრიგესი - აგენტი კაილ დუარტე
ჯუდით სკოტი - ლუიზა ბეკეტი, დირექტორის მოადგილე
კიგან კონორ ტრეისი - დოქტორი დაიანა ჰიუზი
მირანდა ფრიგონი - სიუზან კარვერი
მარინა ბლეკი - სარა კარტერი
რეიჩელ ჰეივორდი - ვალერი უორნერი
გრეის პარკი - ფრენ იოშიდა
ჯესი კადოტე
ლეროი ზანე

ლეროი ზანე (; დ. 11 იანვარი, 1996, ესენი) — გერმანელი ფეხბურთელი, "გალათასაირსა" და გერმანიის ეროვნული ნაკრების ნახევარმცველი.

ტიტულები
მანჩესტერ სიტი: (7)
პრემიერ ლიგა (2): 2017–18, 2018–19
ინგლისის ლიგის თასი (2): 2017–18, 2018–19
ინგლისის ასოციაციის თასი (1): 2019
ინგლისის სუპერთასი (2): 2018, 2019

ბაიერნი: (8)
ბუნდესლიგა (3): 2020–21, 2021–22, 2022–23, 2024-25
გერმანიის სუპერთასი (2): 2021, 2022
უეფა-ს სუპერთასი (1): 2020
ფიფა-ს მსოფლიო საკლუბო ჩემპიონატი (1): 2020

გერმანია: (1)

ფიფა-ს კონფედერაციის თასი: 2017
ევროპის საფეხბურთო ჩემპიონატი 1996: ჯგუფი D

ევროპის საფეხბურთო ჩემპიონატი 1996: ჯგუფი — ევრო 1996-ის ფინალური ეტაპის ერთ-ერთი ჯგუფი. თამაშები გაიმართა 9-19 ივნისს. ჯგუფში ასპარეზობდა მოქმედი ჩემპიონი, დანიის ნაკრები, რომელმაც მხოლოდ მესამე ადგილი დაიკავა.

ცხრილი
დანია პორტუგალია
თურქეთი ხორვატია
პორტუგალია თურქეთი
ხორვატია დანია
ხორვატია პორტუგალია
თურქეთი დანია
იუნუს ემრე

იუნუს ემრე — (; 1238, ესქიშეჰირი — 1321) — თურქულენოვანი პოეტი და სუფი მისტიკოსი. ერთ-ერთი პირველი თურქულენოვანი პოეტთაგანი. ქოსე-დაღის ბრძოლის შემდეგ ისლამური მისტიციზმი ყვაოდა ანატოლიაში, რამაც იუნუს ემრე ერთ-ერთ გამორჩეულ მოღვაწედ აქცია. თურქულენოვან სამყაროში იგი დღესაც პოპულარული პოეტია. მისი დაბადების და გარდაცვალების თარიღი ზუსტად ცნობილი არ არის.
ალი ყუშჯი

ალა ალ-დინ ალი იბნ მუჰამედ (დ. 1403 — გ. 16 დეკემბერი, 1474) ცნობილი როგორც ალი ყუშჯი — თემურიდების ეპოქის ასტრონომი, მათემატიკოსი და ფიზიკოსი, წარმოშობით სამარყანდიდან, რომელიც მოგვიანებით ოსმალეთის იმპერიაში დასახლდა დაახლოებით 1472 წლამდე. ულუღ ბეგის მოწაფე. დიდი როლი მიუძღვის ასტროფიზიკის განვითარების საქმეში. მისი წარმოშობის თაობაზე დღესაც დავაა თუმცა იგი მიჩნეულია თურქულენოვან ან სპარსელ მოღვაწედ.
ფირი რეისი

აჰმედ მუჰიდინ ფირი (დ. 1465/70 – გ. 1553) ცნობილი როგორც ფირი რეისი — ოსმალო ადმირალი, გეოგრაფი და კარტოგრაფი. მისი სახელი ითარგმნება როგორც „კაპიტანი ფირი“. მისი რუკები მისი ეპოქის ერთ-ერთი საუკეთესო იყო, განსაკუთრებით ხმელთაშუა ზღვის აღწერაში. მისი მსოფლიოს რუკა ერთ-ერთი უძველესია რომელიც ახალ მსოფლიოს აღწერს. ბასრას მმართველი ყუბად ფაშას, ოსმალეთის ვასალის, დაუმორჩილებლობის და გამო, 90 წლის ასაკში ფირი რეისს თავი მოჰკვეთეს.
ფედერიკა მოგერინი

ფედერიკა მოგერინი (; დ. 16 ივნისი 1973, რომი) — იტალიელი პოლიტიკოსი, იტალიის საგარეო საქმეთა მინისტრი მატეო რენცის მთავრობაში (22 თებერვალი — 31 ოქტომბერი 2014), ევროპის კავშირის უმაღლესი წარმომადგენელი საგარეო საქმეთა და უშიშროების პოლიტიკის სფეროში 2014 წლის 1 ნოემბრიდან.

ბიოგრაფია
დაიბადა იტალიელი რეჟისორის ფლავიო მოგერინის ოჯახში. სწავლობდა პოლიტიკას საპიენცის უნივერსიტეტში.

მოგერინის პოლიტიკური კარიერა 1996 წელს დაიწყო, როდესაც ახალგაზრდულ მემარცხენე ორგანიზაციას „სინისტრა ჯოვანილეს“ შეუერთდა. 2001 წელს მემარცხენე დემოკრატების ეროვნულ საბჭოში შევიდა, მოგვიანებით კი მათ პოლიტიკურ კომიტეტშიც გაწევრიანდა. 2003 წელს მან შინაგანი კავშირების დეპარტამენტში დაიწყო მუშაობა, სადაც კოორდინატორი გახდა და ერაყისა და ავღანეთის პრობლემებზე მუშაობდა.

2007წელს შევიდა დემოკრატიულ პარტიაში. 2008 წელს აირჩიეს მოწვევის დეპუტატთა პალატაში. 2013 წელს კი მოწვევის პალატის წევრიც გახდა. 2013-2014 წლებში ნატოს საპარლამენტო კომისიის წევრია.

2014 წლის თებერვალ-ოქტომბერში იტალიის საგარეო საქმეთა მინისტრია, ხოლო 2014 წლის 1 ნოემბრიდან ევროპის კავშირის უმაღლესი წარმომადგენელი საგარეო საქმეთა და უშიშროების პოლიტიკის სფეროში.

ჰყავს მეუღლე და 2 შვილი.
ჯეიმი ვარდი

ჯეიმი ვარდი (; დ. 11 იანვარი, 1987, შეფილდი) — ინგლისელი ფეხბურთელი. 2015 წელს გამოიძახეს ეროვნულ ნაკრებში. მან დაამყარა რეკორდი ინგლისის პრემიერლიგაში, გაიტანა რა გოლი ზედიზედ 11 მატჩში.

მიღწევები
ლესტერ სიტი
ინგლისის პრემიერლიგა (1): 2015-16
ინგლისის ასოციაციის თასი (1): 2020-21
ინგლისის საფეხბურთო ლიგის ჩემპიონატი (2): 2013-14, 2023-24
ინგლისის საფეხბურთო სუპერთასი (1): 2021

ინდივიდუალური
პრემიერლიგის სეზონის საუკეთესო ფეხბურთელი: 2015-16
პრემიერლიგის ოქროს ბუცი: 2019-20
პრემიერლიგის თვის საუკეთესო ფეხბურთელი: ოქტომბერი 2015, ნოემბერი 2015, აპრილი 2019, ოქტომბერი 2019
პრემიერლიგის თვის საუკეთესო გოლის ავტორი: მარტი 2018
სერია -ს თვის საუკეთესო ფეხბურთელი: ნოემბერი 2025
ლესტერ სიტის სეზონის საუკეთესო ფეხბურთელი: 2019-20, 2024-25
ეპიფიტები

ეპიფიტები (ეპი... და ბერძნ. — მცენარე) — ბალახოვანი ან მერქნიანი მცენარეები, რომლებიც სახლდებიან სხვა მცენარეებზე, ძირითადად ღეროებსა და ტოტებზე. ფოთლებზე დასახლებულ ეპიფიტებს ეპიფილებს უწოდებენ.

პარაზიტებისაგან განსხვავებით, ეპიფიტები საკვებს იმ მცენარიდან კი არ იღებენ, რომლებზეც სახლდებიან, არამედ გარემოდან. განსაკუთრებით მდიდარია ეპიფიტებით ტენიანი ტროპიკული ტყეები, სადაც ეპიფიტებიდან უფრო მეტად ყვავილოვანი მცენარეები გვხვდება. ტენიან, მაგრამ ნაკლებად თბილ ადგილებში კი (მათ შორის მთიან რაიონებში) ხშირია ხავსი, გვიმრა და ლიქენი. საქართველოში ეპიფიტებია ძირითადად ზოგიერთი წყალმცენარე, მღიერი და ხავსი. ისინი სახლდებიან ნაძვზე, სოჭზე, ფოთლოვან მცენარეებზე და სხვა. ეპიფიტებით მდიდარია კოლხეთის სოჭნარ-ნაძვნარი, ბზიანები (ბზიფის ხეობა), უთხოვრიანი (ბაწარას ხეობა), ღვიანები (კარსანი, სარკინეთი, ვაშლოვანის ნაკრძალი) და სხვა.
კავაიი

კავაიი — ესთეტიკის ფენომენი იაპონურ კულტურაში, რომელიც ადამიანის ან საგნის საყვარლობას, არაჩვეულებრივობას, მიმზიდველობას და მომხიბვლელობას აღნიშნავს. მნიშვნელოვანი ასპექტი იაპონური პოპკულტურის, რომელმაც გავლენა იქონია გართობის ინდუსტრიაზე, ტანსაცმლის სტილზე, იაპონელთა ქცევაზე და ჩვევა-მანერიზმებზეც კი. სიტყვა კავაიი პირდაპირ ითარგმნება როგორც „განსხივოსნებული, გაბრწყინებული სახე“ მაგრამ ჩვეულებრივ ის „მორცხვ ადამიანს“ ნიშნავს. დროთა განმავლობაში სიტყვის მნიშვნელობა შეიცვალა და თანამედროვე იაპონურში ნიშნავს „მიმზიდველს“ ან „საყვარელს“. იაპონიაში ყველაზე ცნობილი კავაიი პერსონაჟია პიკაჩუ. უცხოური პერსონაჟებიდან კი იაპონიაში ყველაზე პოპულარულია კატა ფელიქსი, მიკი მაუსი, ტომი და ჯერი, ვინი პუჰი, ჩებურაშკა, უდარდელი ტყის მეგობრები, ჩიპი და დეილი და ტელეღიპუცები.
ეზინო-ლარიო

ეზინო-ლარიო  — კომუნა იტალიაში. მდებარეობს ლომბარდიის რეგიონში, ლეკოს პროვინციაში. მდებარეობს მილანიდან ჩრდილოეთით 60 კილომეტრში, ლეკოდან ჩრდილო-დასავლეთით 15 კილომეტრში და კომოს ტბიდან აღმოსავლეთით 4,3 კილომეტრში. 2014 წლის 31 დეკემბრის მონაცემებით კომუნაში ცხოვრობდა 772 ადამიანი. კომუნის ფართობია 18,7 კმ². ესინოს მუნიციპალიტეტი ასევე მოიცავს ბიგალიოს და ორტანელიას.

ეზინო-ლარიოს კომუნას ესაზღვრება, შემდეგი კომუნები: კორტენოვა, ლიერნა, მანდელიო-დელ-ლარიო, პარლასკო, პასტურო, პერლედო, პრიმალუნა, ტაჩენო და ვარენა.

გეოგრაფია
ქალაქი მდებარეობს ალპების მთისწინეთში, გრიგნის მთათა სისტემის ჩრდილო-აღმოსავლეთ ფერდობზე, კომოს ტბის აღმოსავლეთით 4,3 კილომეტრში, ვალსასინის პატარა ხეობის დასაწყისში, ზღვის დონიდან 900 მეტრზე. ქალაქი შედგება ორი რაიონისაგან ზემო ესინო და ქვემო ესინო.

დემოგრაფია
მოსახლეობის ცვლილება:

ისტორია
ეზინო-ლარიოს კომუნა შეიქმნა 1927 წელს ზემო და ქვემო ეზინოს შეერთების შედეგად.

პრეისტორია, კელტები და რომაელები
უკანასკნელი გამყინვარება მეოთხეული სისტემის ვიურმულ ეპოქაში, 70 000 წლის წინ დაიწყო, რომელმაც მოიცვა კომოს ტბის მიმდებარე ტერიტორიები და საკმაოდ შეცვალა ზედაპირის მდგომარეობა: შეცვალა მთების ზომები, შექმნა ნაყოფიერი მორენული ტერასები. ეზინო-ლარიოს ლანდშაფტი მდიდარია მეოთხეული ნამარხებით, ლოდებითა და გამოქვაბეულებით.

ადამიანის არსებობა ეზინო-ლარიოს ტერიტორიაზე დასტურდება ნეოლითის პერიოდიდან. ქალაქში არქეოლოგიური ძეგლები მრავლადაა აღმოჩენილი და ყველაზე ადრეულია ძვ. წ. საუკუნის ნიმუშები, რომლებიც გვიდასტურებენ, რომ ეზინო-ლარიო მდებარეობდა ანტიკური გზების გზაჯვარედინზე. არქეოლოგიური გათხრების შედეგად აღმოჩენლია კელტური ნეკროპოლისები.

რომაული პერიოდის განმავლობაში ბარბაროსების შემოსევებისაგან თავის დაცვის მიზნით, რომაელებმა მოამზადეს დამცავი ხაზები, რომლებითაც ერთმანეთთან ჰქონდათ კომუნიკაცია, ღამე ცეცხლით და დღისით ბოლით. ესინოს ციხესიმაგრე სწორედ ამ დამცავი ჯაჭვის ერთ-ერთი რგოლი იყო.

ლომბარდები
რომის იმპერიის დაცემისას, ოდოაკრის და გუთების ბატონობის შემდეგ, ბიზანტიელებმა გამანადგურებელი ომით დაიპყრეს იტალია. ამის შემდეგ, დაუყოვნებლივ ჩამოვიდნენ ლანგობარდები ფრიულიდან და 569 წელს დაიპყრეს მილანი. ბიზანტიის იმპერიის ძალებმა, მაგისტროსი ფრანკიონის მეთაურობით დაიცვეს ეზინო-ლარიო იმ იმედით, რომ გადარჩებოდნენ ლანგობარდების წინააღმდეგ ბრძოლაში. ისინი არ ემორჩილებოდნენ მათ 20 წლის განმავლობაში, იმიტომ, რომ თავი აერიდებინათ დიდი რეპრესიებისათვის, რომელიც მეფე ალბოინის გარდაცვალებას და შეძლებული რომაელი ლტოლვილების კეთილგანწყობით მიღებას მოჰყვა. ბოლოს, ფრანკიონს მოუხდა, რომ ალყაში მოექცია კუნძული კომაჩინა. ლანგობარდმა მეფემ აუტარმა დაიპყრო ტერიტორია. ლანგობარდებმა ადგილობრივ მოსახლეობას ნება დართეს, რომ გაეგრძელებინათ მიწის დამუშავება.
აუგუსტუ-დი-ლიმა

აუგუსტუ-დი-ლიმა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 534 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 4 960 ადამიანს შეადგენდა, მოსახლეობის სიმჭიდროვე 3,95 კმ²-ზე. ფართობი 1 254 კმ²-ია.
ბუენოპოლისი

ბუენოპოლისი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 700 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 10 292 ადამიანს შეადგენდა, მოსახლეობის სიმჭიდროვე 6,43 კმ²-ზე. ფართობი 1 599 კმ²-ია.
კორინტუ (მინას-ჟერაისი)

კორინტუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 608 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 23 914 ადამიანს შეადგენდა, მოსახლეობის სიმჭიდროვე 9,47 კმ²-ზე. ფართობი 2 525 კმ²-ია.
კურველუ

კურველუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 632 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 74 219 ადამიანს შეადგენდა, მოსახლეობის სიმჭიდროვე 74 219 კმ²-ზე. ფართობი 3 298 კმ²-ია.
ფელისლანდია

ფელისლანდია — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 14 121 ადამიანს შეადგენდა, მოსახლეობის სიმჭიდროვე 9,08 კმ²-ზე. ფართობი 1 554 კმ²-ია.
ინიმუტაბა

ინიმუტაბა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 805 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 6 724 ადამიანს შეადგენდა, მოსახლეობის სიმჭიდროვე 12,82 კმ²-ზე. ფართობი 524 468 კმ²-ია.
ჟოაკინ-ფელისიუ

ჟოაკინ-ფელისიუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 4 305 ადამიანს შეადგენდა, მოსახლეობის სიმჭიდროვე 5,44 კმ²-ზე. ფართობი 790 935 კმ²-ია.
მონჟოლუსი

მონჟოლუსი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 2 360 ადამიანს შეადგენდა, მოსახლეობის სიმჭიდროვე 3.63 კმ²-ზე. ფართობი 650 911 კმ²-ია.
მორუ-და-გარსა

მორუ-და-გარსა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 2 660 ადამიანს შეადგენდა, მოსახლეობის სიმჭიდროვე 6,41 კმ²-ზე. ფართობი 414 772 კმ²-ია.
პრეზიდენტი-ჟუსელინუ

პრეზიდენტი-ჟუსელინუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 596 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 3 908 ადამიანს შეადგენდა, მოსახლეობის სიმჭიდროვე 5,62 კმ²-ზე. ფართობი 695 882 კმ²-ია.
სანტუ-იპოლიტუ

სანტუ-იპოლიტუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ კურველუს შემადგენლობაში.

2010 წლის მონაცემებით, მოსახლეობა 3 238 ადამიანს შეადგენდა, მოსახლეობის სიმჭიდროვე 7,52 კმ²-ზე. ფართობი 430 656 კმ²-ია.
შურის მაძიებელი

შურის მაძიებელი — მიხეილ ჯავახიშვილის მოთხრობა. ავტორმა ის 1923 წელს გამოაქვეყნდა და მისი შემოქმედების მეორე პერიოდის ერთ–ერთი პირველი ნამუშევარია.
მოთხრობის სიუჟეტი 20–იანი წლების თბილისში ვითარდება.ქაიხოსრო ღართიშვილს მისი უფროსი ლევან ნარიშვილი მოატყუებს და ფულს დააკარგვინებს. ქაიხოსროს ცოლს, მაიკოს მასზე შურისძიება უნდა, თუმცა ქმარი წინააღმდეგია. საბოლოოდ ისინი ამ გეგმის შესრულებას გადაწყვეტენ. ხანჯლით შეიარაღებული მაიკო ერთ–ერთ კლუბში შეხვდება ლევანს, თუმცა მასთან გასაუბრების შემდეგ მოკვლის ნაცვლად სახლში გაყვება და მისი საყვარელი გახდება..
ჩემი წიგნი

“ჩემი წიგნი” — მსოფლიოში ცნობილი შოუ -ის ქართული ანალოგი, რომელმაც ლიცენზია მოიპოვა და ტელეკომპანია საზოგადოებრივი მაუწყებელმა-ის ეთერში პირველად 2014 წლის იანვარში გავიდა ეთერში. -ის ფრენჩაიზი ბრიტანული ტელეფორმატია, რომლის გამარჯვებული 2003 წელს ტოლკინის "ბეჭდების მბრძანებელი" გახდა.

„ჩემი წიგნი“ -ის პროექტია და მისი წამყვანი რატი ამაღლობელია.
გადაცემის პროდიუსერი, ქეთი კაპანაძე ამბობს, რომ "ჩემი წიგნი"-ს მთავარი მიზანი მკითხველისთვის წიგნის შეყვარება, წიგნის კლუბების შექმნა და გამომცემლობისთვის ხელშეწყობაა.

გადაცემაში მონაწილეობის მიღება ნებისმიერ მსურველს შეუძლია. მათ „პირველი არხის“ საიტზე სპეციალური აპლიკაცია უნდა შეავსონ და საყვარელი წიგნების სამეული შეადგინონ. კაპანაძის თქმით, ამ დროისთვის დაახლოებით 2 ათას 500 აპლიკაციაა შევსებული. მაყურებელი სასურველ წიგნს თავად შეარჩევს.
გადაცემაზე 6 ადამიანი მუშაობს. როგორც ქეთი კაპანაძე ამბობს, საერთო ჯამში 9 ადამიანი უნდა დასაქმდეს.

საზოგადოებრივი მაუწყებლის საჯარო ინფორმაციაზე პასუხსიმგებელი პირის მიერ 2014 6 დეკემბერს გავრცელებული ინფორმაციის მიხედვით, გადაცემის საერთო ხარჯი 7 ათას 450 ლარია, საიდანაც უდიდესი ნაწილი (7 ათას 300 ლარი) თანამშრომლების ყოველთვიური ანაზღაურების გასაცემად იხარჯება. მაუწყებელს გადაცემის სტუდიის დასამზადებლად ფინანსური რესურსი არ დაუხარჯავს.

მაყურებლებმა მთელი ქვეყნის მასშტაბით შეარჩიეს საყვარელი წიგნები, რომელთა რიცხი ჯერ 60 და შემდეგ თხუთმეტამდე შემცირდა. გამარჯვებული მომღერალი და არაპროფესიონალი მწერლის, ირაკლი ჩარკვიანის "მშვიდი ცურვა" გახდა.

საუკეთესო 15 წიგნი
დანარჩენი 45 წიგნი
ფილიპე (ჰიმნოგრაფი)

ფილიპე — საუკუნის ქართველი ჰიმნოგრაფი. ავტორია ღვთისმშობლისადმი მიძღვნილი თექვსმეტმარცვლიანი ცამეტსტრიქონიანი აკროსტიქული იამბიკოსი (კიდურწერილობა: „ფილიპე ბეთლემი“). პირველად აქ გვხვდება თექვსმეტმარცვლიანი შაირის საზომი, რომელიც შემდგომში გამოიყენა საერო მწერლობამ. ფილიპეს იამბიკო სინის მთის ხელნაწერებში გამოავლინა ნიკო მარმა, მანვე გამოსცა პირველად ტექსტი (1910).
Eristoff

— ქართული წარმოშობის არაყი, რომელიც თავდაპირველი რეცეპტით მზადდებოდა სპეციალურად რაჭის ერისთავთათვის. მსოფლიოში ერთ-ერთი უძველესი არაყი, იწარმოება 1806 წლიდან. სახელი „ერისტოფი“ რუსიფიცირებული ქართული სახელი „ერისთავია“. ბრენდის მთავარი სიმბოლო მგელია, რომელიც ანტიკური საქართველოს სახელწოდებას უსვამს ხაზს. მთავარი სარეკლამო სლოგანია „არაყი მგლის ქვეყნიდან“. ბრენდი ერთ-ერთი უდიდესი სასპირტო კომპანია ბაკარდის მფლობელობაშია.
ფილიპე (ოქრომქანდაკებელი)

ფილიპე — ქართველი ოქრომქანდაკებელი. მოღვაწეობდა საუკუნეში ლეჩხუმში, შესაძლებელია — ცაგერში. მის მიერაა შესრულებული ლაღამის ეკლესიის (ზემო სვანეთი) სვიმეონ მესვეტის ხატი, რომელიც წარწერის თანახმად, ანტონ ცაგარელმა (ცაგერის ეპისკოპოსი) შესწირა იშხნის ეკლესიას; ოსტატის სახელი მოხსენიებულია ხატზე გამოსახული სვეტის კვარცხლბეკზე მოთავსებულ წვრილ წარწერაში:„ქრისტე შეიწყალე ფილიპე ოქრომჭედელი“. ხატი ზომით პატარაა (3523 სმ), გარს უვლის ფართო ჩარჩო. მცენარეული სახეებით შექმნილ მთავარ არშიაში ჩასმულია მედალიონები ქრისტეს, ღვთისმშობლისა და იოანე ნათლისმცემლის წელსზევითა გამოსახულებებით. ფილიპეს მიაწერენ თეკალის (ქვემო სვანეთი) ღვთისმშობლის ხატის ავტორობას. თუმცა მას ოსტატის სახელი არ უზის (ხატი დაკარგულია). ფილიპე ქართული ოქრომქანდაკებლობის აყვავების ხანის ერთი თვალსაჩინო ოსტატთაგანია.
ევროპის საფეხბურთო ჩემპიონატი 2000: პლეი-ოფის ეტაპი

ევროპის საფეხბურთო ჩემპიონატი 2000: პლეი-ოფის ეტაპი — ევრო 2000-ის დასკვნითი ეტაპი. გაიმართა 24 ივნისიდან 2 ივლისის ჩათვლით.

მონაწილე გუნდები
მეოთხედფინალები
თურქეთი პორტუგალია
იტალია რუმინეთი
ნიდერლანდები იუგოსლავია
----

ესპანეთი საფრანგეთი
ნახევარფინალები
საფრანგეთი პორტუგალია
ნუნუ გომეშმა დააწინაურა პორტუგალია მე-19 წუთზე. ტიერი ანრიმ გაათანაბრა მეორე ტაიმში. დამატებით დროში, 117-ე წუთზე ზიდანმა გაიტანა ოქროს გოლი პენალტიდან. პენალტი დაინიშნა იმის გამო, რომ აბელ შავიერს ბურთი საჯარიმო მოედანში ხელზე მოხვდა.

----

იტალია ნიდერლანდი
ძირითადი დრო 0-0 დასრულდა, მიუხედავად იმისა, რომ იტალია კაცნაკლული თამაშობდა ძამბროტას გაგდების შემდეგ და ნიდერლანდს კი ორჯერ შეეძლო გაეტანა თერთმეტმეტრიანი საჯარიმო დარტყმიდან, მაგრამ ფრანკ დე ბურის დარტყმა ტოლდომ აიღო, ხოლო კლეივერტმა ბურთი კარის ძელს მოარტყა. პენალტების სერიაში იტალიამ 3-1 მოიგო. ნიდერლანდელებმა 4-დან მხოლოდ ერთი დარტყმა გაიტანეს. პენალტების სერიაში იაპ სტამის დარტყმა, რომლითაც ბურთი კარს შორი მანძილით ასცდა, -ის მიერ ყველა დროის ერთ-ერთ უარეს დარტყმადაა შეფასებული.

ფინალი
აბაეტე

აბაეტე — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 647 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.

2010 წლის მონაცემებით, მოსახლეობა 22 690 ადამიანს შეადგენდა, მოსახლეობის სიმჭიდროვე 12,49 კმ²-ზე. ფართობი 1 817 კმ²-ია.
ბიკინიასი

ბიკინიასი — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.

2010 წლის მონაცემებით, მოსახლეობა 2 630 ადამიანს შეადგენდა, მოსახლეობის სიმჭიდროვე 5,73 კმ²-ზე. ფართობი 458 948 კმ²-ია.
სერდუ-დუ-აბაეტე

სერდუ-დუ-აბაეტე — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.

2010 წლის მონაცემებით, მოსახლეობა 1 210 ადამიანს შეადგენდა, მოსახლეობის სიმჭიდროვე 4,27 კმ²-ზე. ფართობი 283 211 კმ²-ია.
მორადა-ნოვა-დი-მინასი

მორადა-ნოვა-დი-მინასი — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.

2010 წლის მონაცემებით, მოსახლეობა 8 255 ადამიანს შეადგენდა, მოსახლეობის სიმჭიდროვე 3,96 კმ²-ზე. ფართობი 2 084 კმ²-ია.
პაინეირასი

პაინეირასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 800 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.

2010 წლის მონაცემებით, მოსახლეობა 4 631 ადამიანს შეადგენდა, მოსახლეობის სიმჭიდროვე 7,27 კმ²-ზე. ფართობი 637 309 კმ²-ია.
პომპეუ

პომპეუ — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.

2010 წლის მონაცემებით, მოსახლეობა 29 105 ადამიანს შეადგენდა, მოსახლეობის სიმჭიდროვე 11,41 კმ²-ზე. ფართობი 2 551 კმ²-ია.
ტრეს-მარიასი

ტრეს-მარიასი — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.

2010 წლის მონაცემებით, მოსახლეობა 28 318 ადამიანს შეადგენდა, მოსახლეობის სიმჭიდროვე 10,57 კმ²-ზე. ფართობი 2 678 კმ²-ია.
ანტონიო ფლორეს ხიხონი

ხუან ანტონიო მარია ფლორეს ი ხუხონ დე ვივანკო ( დ. 23 ოქტომბერი, 1833, კიტო, ეკვადორი — გ. 30 აგვისტო, 1915, ჟენევა, შვეიცარია) — ეკვადორის პრეზიდენტი.

ბიოგრაფია
ანტონიო ფლერესი, დაიბადა ქალაქ კიტოში, კარონდელეტ პალასში, (პრეზიდენტის რეზიდენცია), როდესაც მისი მამა, ხუან ხოსე ფლორესი, იყო სახელმწიფოს მეთაური. მისი დედა მერსედეს ხიხონ დე ვივანკო იყო კასა ხიხონის ქალიშვილი, რომელიც იყო ქალაქ კიტოს ძველი არისტოკრატული ოჯახის ერთ-ერთი წევრი. გაბრიელ გარსია მორენოს პრეზიდენტობის დროს, ანტონიო ფლორესი იყო ელჩი ლონდონში, პარიზში და ვაშინგტონში. ანტონიო ფლორესი გარდაიცვალა ჟენევაში, (შვეიცარია). მისი მეუღლე იყო ლეონორ რუის დე აპოდაკა ი გრასია-ტეინსა, რომელიც კუბის მაცხოვრებელი იყო. მისი ვიცე-პრეზიდენტი და წინამორბედი იყო პედრო ხოსე სევალიოსი.

გარდაცვალება
ანტონიო ფლორესი გარდაიცვალა 1915 წლის 30 აგვისტოს, ჟენევაში (შვეიცარია).
რიობამბა

რიობამბა (სრული სახელი სან-პედრო-დე-რიობამბა, ) — ქალაქი ცენტრალურ ეკვადორში, ჩიმბორასოს პროვინციის დედაქალაქი. მდებარეობს ანდების ხეობაში, მდინარე ჩამბოს ნაპირებზე, დედაქალაქ კიტოდან 200 კილომეტრით სამხრეთით, ზღვის დონიდან 2 754 მეტრზე. რიობამბა მნიშვნელოვანი სატრანსპორტო ცენტრია, რომელზეც ასევე გაივლის პანამერიკული მაგისტრალი. ეკონომიკის ძირითადი დარგი სოფლის მეურნეობაა.

ისტორია
რიობამბა 1534 წელს ესპანელებმა დააარსეს. 1797 წელს ის სრულად განადგურდა მიწისძვრის შედეგად. მოგვიანებით ქალაქი 14 კილომეტრის დაშორებით ხელახლა ააშენეს.

 საუკუნის დასაწყისში, რიობამბა ეკვადორის დამოუკიდებლობის მოძრაობის ცენტრი გახდა.
პედრო ხოსე სევალიოსი

პედრო ხოსე სევალიოს სალვადორი (დ. 1880, — გ. 1892) პედრო ხოსე სევალიოს სალვადორი იყო ეკვადორის პრეზიდენტი 1888 წლის 1 ივლისიდან 1888 წლის 17 აგვისტომდე და ვიცე-პრეზიდენტი 1886 წლიდან 1890 წლამდე. 1891 წლის აპრილიდან აგვისტომდე, როდესაც ეკვადორს მეთაურობდა ანტონიო ფლორესი, სევალიოს სალვადორი იყო საგარეო და შინაგან საქმეთა მინისტრი.
ჰიპერიდი

ჰიპერიდი (დ. ძვ. წ. 390 – გ. ძვ. წ. 322) — ანტიკური ათენის მჭერმეტყველი. მისი ბიოგრაფიის შესახებ მწირი ცნობებია. ცნობილია რომ ის იყო გლაუსიპუსის ვაჟი, სწავლობდა ლოგოგრამას. ასევე მხარს უჭერდა დემოსთენეს ფილიპე მაკედონელის წინააღმდეგ ბრძოლაში. ალექსანდრე მაკედონელის გარდაცვალების შემდეგ ჰიპერიდი ხალხს მაკედონური მმართველობის წინააღმდეგ ბრძოლისკენ მოუწოდებდა. მიჩნეულია რომ სწორედ მისმა საჯარო გამოსვლებმა გამოიწვია ლამიის ომი. კრანონის ბრძოლის შემდეგ ჰიპერიდი და სხვა ორატორები მაკედონელთა მხარდამჭერმა ათენელებმა შეიპყრეს და სიკვდილით დასაჯეს. მის დამარხვამდე კი მისი სხეული პირადად ანტიპატრეს ანახეს.